**Rendelkezésre álló idő: 120 perc**

**Elégségeshez szükséges: 60%**

Kérjük, ne nyissa ki a feladatlapot, amíg nem kérik azt a teremfelügyelők!

Tintával írjon és minden mellékszámítást mutasson be!

Csak olyan számológépet használjon, amely szöveg tárolására nem alkalmas!

A feladatsort és a megoldó lapokat a teremből kivinni nem szabad!

**Értékelés**:

 0 – 60 pont Elégtelen (1)

 61 – 70 pont Elégséges (2)

 71 – 80 pont Közepes (3)

 81 – 90 pont Jó (4)

 91 – 100 pont Jeles (5)

**ADÓZÁS**

2013. június 04.

„A” feladatsor

**Okleveles könyvvizsgálói képzés**



**„Üres oldal”Lényegesebb adó-és járulék mértékek**

*Társasági adó:*

|  |  |
| --- | --- |
| Az adóalap első 500 MFt-jára | 10% |
| E fölött | 19% |

*Általános forgalmi adó:*

|  |  |
| --- | --- |
| Általános forgalmi adó általános kulcsa | 27% |
| Általános forgalmi adó egyes termékekre és szolgáltatásokra (jelöljük a feladatban!) | 5%, 18% |

*Személyi jövedelemadó:*

Általában 16%

Gyermekek utáni kedvezmény 62 500 Ft/gyermek, ill. 206 250 Ft/gyermek

|  |  |
| --- | --- |
|  |  |

*„Járulék”mértékek*

|  |  |
| --- | --- |
| Szociális hozzájárulási adó | 27% |
| Egyéni járulékokEgészségbiztosítási járulék (természetbeni) | 4% |
| Egészségbiztosítási járulék (pénzbeli) | 3% |
| Munkaerő-piaci járulék  | 1,5% |
| Nyugdíjjárulék | 10% |
|  |  |
|  |  |
| EHO (százalékos, kifizetőt terhelő) | 27%, 14% |
| EHO (százalékos, magánszemélyt terhelő); korlát: évi 450 eFt | 14% |
| Rehabilitációs járulék | 964 500 Ft/fő/év |
|  |  |
| Egészségügyi szolgáltatási járulék | 6 660 Ft/hó, 222 Ft/nap |
|  |  |

*Egyéb adómértékek*

|  |  |
| --- | --- |
| Szakképzési hozzájárulás | 1,5% |
| HIPA ELÁBÉ sávok és tételek: | 0-0,5 MdFt (100%) 0,5-20 MdFt (85%)20-80 MdFt (75%)80- MdFt (70%) |
| Termékdíj tételek (kivonat, Ft/kg): |  |
| Papír, fa, természetes anyag, fém | 20 |
| Műanyag | 42 |
| Társított | 50 |
| Üveg | 17 |
| Rétegzett italkarton | 28 |
| Kenőolaj | 112 |
| Átalány | 12 000 Ft |
|  |  |
| Kulturális adó | 25% |
|  |  |
| **Minimálbér (garantált bérminimum)** | 98 000 Ft/hó (114 000 Ft/hó) |

**1. feladat (45 pont)**

2013. II. negyedévi könyvvizsgálat során az ellenőrzött társaságnál a bérszámfejtés elszámolásának helyességét ellenőrzi az alábbi kiemelt, 2013. május havi tételek vonatkozásában.

Feladat:

Határozza meg, hogy a vállalkozásnál a kiemelt események miatt milyen összegű adóhatósági tartozások keletkeznek 2013. május hónapra vonatkozóan az alábbi adó- és járuléknemek vonatkozásában (**az egyes feladatpontok megoldásainak összesítésététől tekintsen el, azért külön pont nem jár**!):

4. Nyugdíjbiztosítási járulék (Nyba)

4. Egészségbiztosítási és munkaerőpiaci járulék (Egmep)

4. Egészségbiztosítási alap (Eüszolg)

4. Egészségügyi hozzájárulás (Eho)

4. Személyi jövedelemadó (Szja)

4. Szociális hozzájárulási adó (Szocho)

4. Szakképzési hozzájárulás (Szakk)

***A kiszámított értékek akkor fogadhatóak el, ha azokat a segéd táblázatok megfelelő rovatába írta be! Ha valamely tétel esetén nincs adó-és járulékfizetési kötelezettség, azt is jelölje!***

***A jegybanki alapkamat a jelen feladat megoldása során legyen 5,5%.***

***Ahol nem jeleztük, a társaság nem kéri a kamat megtérítését.***

1. A társaság május 4-én megbízási szerződést kötött egy munkapszichológiai tanácsadással foglalkozó 58 éves, korhatár előtti ellátásban részülő szakemberrel a növekvő munkahelyi feszültségek kezelésére. A megbízás időtartama május 8 – május 31. A megbízási szerződésben meghatározott juttatás összege 900 000 Ft, amely mellett a társaság megvásárolt és átadott a szakember részére egy május hónapra vonatkozó helyi utazásra jogosító bérletet is (ára bruttó 10 000 Ft), valamint megtéríti a megbízás időtartamára szóló szállásköltségét. A szállásköltség tekintetében 180 000 Ft-ról állapodtak meg, amelyre vonatkozóan a magánszemély 100%-os költségnyilatkozatot adott. Más nyilatkozatot nem adott le a társaság számára.

Megoldás:

Megbízási díj:

A 10%-os költséghányad figyelembe vétele miatt 1 pont

A bérlettérítés is jogviszony szerint adózik 3 pont

Szja: 910 000 \* 0,9 \* 16% = 131 040 Ft 1 pont

Szocho: 910 000 \* 0,9 \* 27% = 221 130 Ft 1 pont

Szakképzési hozzájárulás: 910 000 \* 0,9 \* 1,5% = 12 285 Ft 1 pont

Nyugdíjjárulék: 910 000 \* 0,9 \* 10% = 81 900 Ft 1 pont

Egészségbiztosítási… 910 000 \* 0,9 \* 7%= 57 330 Ft 1 pont

Költségtérítés: nincs teendő 1 pont

|  |  |  |  |  |  |  |  |
| --- | --- | --- | --- | --- | --- | --- | --- |
| Megnevezés | Nyba | Egmep | Eüszolg | Eho | Szja | Szocho | Szakk |
| Kifizetőt terhelő |  |  |  |  |  | 221 130 | 12 285 |
| Magánszemélytől levonás | 81 900 | 57 330  |  |  | 121 040  |  |  |

1. A vállalkozás közgyűlése május 30-án jóváhagyta a 2012. évi beszámolót és 87 500 000 Ft (bruttó) osztalék kifizetéséről hozott határozatot. A kifizetésre május 31-én került sor. A társaság két tulajdonosa közül a nagyobb aránnyal rendelkező tag (60%) egyben a társaság ügyvezetője is, ezen teendőket megbízási viszony keretében látja el. A január 1-jétől hatályos szerződése szerint megbízási díja havi bruttó 300 000 Ft, költségre vonatkozó nyilatkozatában a 10%-os átalány érvényesítését kérte. A másik tulajdonos a rá irányadó öregségi nyugdíjkorhatárt már betöltötte, öregségi nyugellátásban részesül (nem szünetelteti a nyugdíját), ugyanakkor 36 órát elérő munkaviszonyban áll a társaság egyik leányvállalatánál, ahol az idei évben (január 1-jétől) havi bruttó 250 000 Ft összegű munkabért kap és ennek elszámolásáról igazolást adott.

A kisebbségi tulajdonos 2012. decemberben osztalékelőleget vett fel, melynek bruttó összege 32 000 000 Ft volt.

Az osztalékfizetéshez kapcsolódóan nyilatkozatot nem adtak le. (A rendszeres díj tételes elszámolásával most nem kell foglalkoznia!)

Megoldás:

Megosztás:

 többségi tulajdonos: bruttó 52 500 eFt, kisebbségi tulajdonos: bruttó 35 000 eFt

 1 pont

Többségi tulajdonos:

Osztalék szja: 52 500 000 \* 16% = 8 400 000 Ft 1 pont

EHO elvileg: 52 500 000 \* 0,14 > 450 000 ⇒ 450 000 1 pont

EHO gyakorlatilag:

 Már levont járulék (7%): 300 000 \* 0,9 \* 7% \* 5 hó = 94 500 Ft 1 pont

 Levonandó EHO: 450 000 – 94 500 = 355 500 Ft 1 pont

Kisebbségi tulajdonos:

Osztalék szja: (35 000 000 – 32 000 000) \* 0,16 = 480 000 Ft 1 pont

EHO elvileg: 35 000 000 \* 0,14 > 450 000 ⇒ 450 000Ft 1 pont

EHO gyakorlatilag:

 Már levont járulék (4%): (250 000\*4%\*5 hó)=50 000 Ft 4 pont

 Levonandó EHO: 450 000 – 50 000 = 400 000 Ft 1 pont

|  |  |  |  |  |  |  |  |
| --- | --- | --- | --- | --- | --- | --- | --- |
| Megnevezés | Nyba | Egmep | Eüszolg | Eho | Szja | Szocho | Szakk |
| Kifizetőt terhelő |  |  |  |  |  |  |  |
| Magánszemélytől levonás |  |  |  | 755 500 | 8 880 000 |  |  |

1. Egyik alkalmazott (bruttó bére 450 000 Ft) április 1-jén, banki hitelkérelmének elbírálásáig, illetve az összeg folyósításáig 3 000 000 Ft átmeneti kölcsönt kapott a társaságtól a tavaszi esőzések következtében beázott lakásának helyreállítására. A kért összeget egy hónapon belül kellett volna visszafizetnie. A banki hitelbírálat elhúzódott, így az összeget május 31-én utalta át a társaság bankszámlájára. (A két időpont között 60 nap telt el!)

Megoldás:

Kamatkedvezményből származó jövedelem:

 3 000 000 \* (5,5+5%) / 365 nap \* 60 nap = 51 781 Ft 2 pont

 Szja: 51 781 \* 1,19 \* 16% = 9 859 Ft 2 pont

 EHO: 51 781 \* 1,19 \* 27% = 16 637 Ft 2 pont

|  |  |  |  |  |  |  |  |
| --- | --- | --- | --- | --- | --- | --- | --- |
| Megnevezés | Nyba | Egmep | Eüszolg | Eho | Szja | Szocho | Szakk |
| Kifizetőt terhelő |  |  |  | 16 637 | 9 859 |  |  |
| Magánszemélytől levonás |  |  |  |  |  |  |  |

1. A HR iroda vezetője (akinek bruttó bére havi 300 eFt) május 1-jén töltötte be 55. életévét, melynek ürügyén – rangidősként, korban 5 évvel megelőzve a többieket – tagja lehetett a Milánóban május 7-11. között megrendezett Ékszer-, Divat- és Haj kiegészítők Nemzetközi Szakkiállítására kiutazó csapatnak. (Mindannyian dolgozni mentek!) A kiutazás előtt, május 5-én napidíjként az öt külföldön töltendő napra a 4 kiutazó fejenként 300 EUR-t, költségek fedezetére összességében 2 000 EUR-t vettek fel készpénzben.

Hazaérkezésük után az alábbi elszámolást nyújtották be 2013. május 15-én:

* A társaság bankkártyájával, forint számláról fizetett szállásköltség számlájának (fizetett) értéke: 250 000 Ft,
* külföldi tartózkodás helyi közlekedési költsége (felvett készpénzzel fizetve, forintra átszámítva): 5 000 Ft.
* A költségek fedezetére felvett előlegből fel nem használt pénzt visszafizették.

Az MNB árfolyam 04. 15-én 295 Ft/EUR

 05. 15-én 291,94 Ft/EUR

 (A rendszeres bérek adó-és járulékhatásaival most nem kell foglalkoznia!)

Megoldás:

Napidíj: 300 EUR / 5 nap = 60 EUR/nap > 15 EUR/nap 1 pont

 Felettes rész: 4 fő \*(60 – 15) \* 5 nap \* 295 Ft/EUR = 265 500 Ft

 2 pont

 Szja: 265 500 \* 16% = 42 480 Ft 1 pont

 Szocho: 4 fő \*(60 – 15) \* 5 nap \* 295 Ft/EUR = 265 500

 És 265 500 \* 27% = 71 685 Ft 1 pont

 Szakképzési hozzájárulás: 265 500 \* 1,5% =3 983 Ft 1 pont

 Nyugdíjbiztosítási: 265 500 \* 10% = 26 550 Ft 1 pont

 Egészségbiztosítás… 265 500 \* 8,5% = 22 568 Ft 1 pont

Szálloda és utazás: nincs teendő 1 pont

|  |  |  |  |  |  |  |  |
| --- | --- | --- | --- | --- | --- | --- | --- |
| Megnevezés | Nyba | Egmep | Eüszolg | Eho | Szja | Szocho | Szakk |
| Kifizetőt terhelő |  |  |  |  |  | 71 685 | 3 983 |
| Magánszemélytől levonás | 26 550 | 22 568 |  |  | 42 480 |  |  |

1. Határozza meg a 4. pontban szereplő „HR iroda vezető” rendszeres béréhez kapcsolódó **kifizetői terheket!**

Megoldás:

Szocho: (200 000 \* 27%) + (100 000 \* 12,5%) = 66 500 Ft 2 pont

Szakképzési: 300 000 Ft \* 1,5% = 4 500 Ft 2 pont

|  |  |  |  |  |  |  |  |
| --- | --- | --- | --- | --- | --- | --- | --- |
| Megnevezés | Nyba | Egmep | Eüszolg | Eho | Szja | Szocho | Szakk |
| Kifizetőt terhelő |  |  |  |  |  | 66 500 | 4 500 |

1. Május hónap nem pénzbeli juttatásai:

Május 31-én, a beszámoló elfogadását követően a társaság fogadást rendezett üzletfelei, munkatársai és azok családtagjai számára. A rendezvény költsége (étel, ital, terembérlet) 800 000 Ft volt.

A hagyományoknak megfelelően ekkor került sor az „(előző) év munkatársa” díj átadására is. A díjazott SZÉP kártyájának „szabadidő” alszámlájára – idén először – a társaság 80 000 Ft-ot utalt át, ő pedig nyilatkozott, hogy máshonnan nem kapott ilyen juttatást.

Megoldás:

 „Étel, ital”:

 Szja: 800 000 \* 1,19 \* 16% = 152 320 Ft 1 pont

 EHO: 800 000 \* 1,19 \* 27% = 257 040 Ft 1 pont

„Év dolgozója”:

 Szja: 80 000 \* 1,19 \* 16% = 15 232 Ft 1 pont

 EHO: 75 000 \* 1,19 \* 14% = 12 495 Ft 1 pont

 5 000 \* 1,19 \* 27% = 1 607 Ft

|  |  |  |  |  |  |  |  |
| --- | --- | --- | --- | --- | --- | --- | --- |
| Megnevezés | Nyba | Egmep | Eüszolg | Eho | Szja | Szocho | Szakk |
| Kifizetőt terhelő |  |  |  | 271 142 | 167 552 |  |  |
| Magánszemélytől levonás |  |  |  |  |  |  |  |

2. feladat (25 pont)

Az **Izaura Kft.** – amely szappanoperák (filmek) gyártásával foglalkozik – rendkívül mozgalmas évet tudhat maga mögött, nem egy szervezeti átalakuláson esett át a cég. Az elmúlt két veszteséges év után nyereséget realizált a Kft. A 2013. évi előzetes adózás előtti eredménye 200 000 eFt.

*Még nem számolták el a számviteli nyilvántartásokban a következő tételeket (ezzel az előzetes eredmény még módosulhat):*

1. A társaságnál a NAV adóellenőrzést végzett a 2010. tekintetében és megállapították, hogy a társaság duplán számolt egy számlát 500 eFt értékben (áfát a számla nem tartalmazott).
2. Emellett megállapították, hogy a társaság nem fizetett meg 400 eFt kifizetőt terhelő közterhet személyi jellegű juttatásai után.
3. A NAV a megállapításokat jogerős határozatában rögzítette és kivetett 150 eFt adóbírságot és 50 eFt késedelmi pótlékot.

A fenti tételek a számvitelben nem jelentős hibának minősülnek, így azokat a feltárás évének az eredményében kell szerepeltetni.

1. A társaság CD-ket is forgalmaz, ezeket be is kell csomagolnia. A CD-ket először műanyag tokban helyezik el, majd tízesével papírkartonba teszik. A csomagolóanyagokat saját maga állítja elő a Kft. erre a célra létrehozott üzemében. Az időszak során felhasználtak 5 000 kg műanyagot és 5 000 kg papírt csomagolási céllal. A kapcsolódó termékdíj számviteli elszámolása még nem történt meg. Ez egyéb ráfordításként könyvelendő.

*A következő tételek számviteli kezelése helyesen megtörtént, de azok a társasági adó szempontjából még mérlegelést kívánnak meg:*

1. A cég két korábban (másfél éve) beszerzett filmjogot értékesített az időszak folyamán:
	1. az egyik jogot megszerzésekor szabályszerűen bejelentette az adóhatóságnak, e jog értékesítésén 5 000 eFt nyereség keletkezett;
	2. a másik filmjogot nem jelentették be az adóhivatalnak – ezen az értékesítésen 4 000 eFt veszteséget realizáltak.
2. A cég egyik 100%-os leányvállalata a Santa Kft. A részesedés könyv szerinti értéke 10 000 eFt. December 31-én a cégbíróság bejegyezte Santa Kft. szétválását Leonszió Kft-re és Róza Kft-re, melyek saját tőkéje az átalakulás után rendre 9 000 eFt és 7 000 eFt. Mindkét cégben Izaura marad a 100%-os tulajdonos és pénzmozgás nem történt. Az átalakulás kedvezményezett átalakulás volt.
3. Izaura céltartalékot képzett 2013. év végén környezetvédelmi célokra. A képzett (egyéb ráfordításként elszámolt) céltartalék értéke 11 000 eFt volt.
4. Izaura két korábban munkanélküli (a Tao. tv. szerinti „álláskereső”) személyt vett fel 2013-ban:
	1. az egyik személy januárban lépett be jelmeztervezőnek, mivel a korábbi jelmeztervezővel nehéz természete miatt nem lehetett együtt dolgozni, így őt el kellett küldeni , ami – rendes felmondással – megtörtént; az új munkavállaló bére 2013-ban havi bruttó 200 eFt, tehát éves szinten 2 400 eFt volt;
	2. a másik új munkavállaló is januárban jött, korábban nem volt kapcsolatuk vele, ő egy, a cég szempontjából teljesen új munkakört tölt be – az ő bére havi bruttó 300 eFt, így éves szinten 3 600 eFt volt.
5. Izaura Kft. az év elején felvett 1 millió euró devizahitelt, melyet nyolc év múlva kell visszafizetnie. A hitel folyósításakor az árfolyam 320 HUF/€ volt. Év végén az árfolyam 300 HUF/€-ra módosult. Az Izaura Kft. a legkisebb adóalap meghatározására törekszik.
6. A cég január 1-jén megvásárolt egy személygépkocsit, melynek bekerülési értéke 8 000 eFt volt, maradványértéke 2 000 eFt, hasznos élettartamát 5 évben határozták meg. Az autó beszerzéséhez 6 500 eFt korábban képzett (társasági adó szerinti) fejlesztési tartalékot vett igénybe a cég. Most – és csak erre az eszközre – vegyük figyelembe az értékcsökkenéssel kapcsolatos esetleges adóalap módosító tételeket.
7. A társaság egyik vevője (aki felé a kibocsátott számla már másfél éve lejárt) továbbra sem fizet. A követelés értéke 6 000 eFt. Izaura tavaly 10% értékvesztést számolt el e követelésre, idén további 30% elszámolásáról döntött (a számvitelben).
8. Izaura korábbi évekről továbbhozott vesztesége 180 000 eFt.
9. Izaura ebben az évben helyezett üzembe egy 400 MFt értékű beruházást, amely filmgyártásra alkalmas eszköz létrehozására irányult. Ezt a cég olyan területen helyezte üzembe, ahol az intenzitási arányszám 0,8. A kérelmeket szabályszerűen benyújtották, a cég már az üzembe helyezés évében is alkalmazni kívánja a kedvezményt. A beruházással nem állítanak elő olyan filmet, amelyet a kedvezmény nem tesz lehetővé. Valamennyi az adókedvezmény igénybe vételéhez szükséges feltételnek eleget tett a társaság.

**FELADATOK:**

1. **Határozza meg Izaura Kft. adózás előtti eredményét… (5 pont)**
2. **és tarsági adó alapját! (Táblázatos formában dolgozzon és azt is egyértelműsítse, ha egy téma nem befolyásolja a társasági adó alapját!) (21 pont)**
3. **Határozza meg a fizetendő társasági adó értékét! (4 pont)**

**Tao példa megoldása:**

|  |  |
| --- | --- |
| **Megnevezés, mellékszámítások, hivatkozás** | **Összeg (eFt)** |
| Adózás előtti előzetes eredmény: | 200 000 |
| 1. Dupla költségelszámolás (1 pont) | + 500 |
|  2. Közteher hiány (1 pont) | - 400 |
| 3. Jogkövetkezmények (bírság és késedelmi pótlék) (1 pont) | - 200 |
| 4. Környezetvédelmi termékdíj (5 ekg\*42 + 5 ekg\*20) (2 pont) | - 310 |
| **Adózás előtti eredmény (végleges) ÖSSZESEN 5 PONT** | 199 590 |
| 1. Dupla költségelszámolás Tao korrekciója (1 pont)
 | - 500 |
| 1. Meg nem fizetett közteher Tao korrekciója (1 pont)
 | + 400 |
| 1. Jogkövetkezmények Tao korrekciója (1 pont)
 | + 200 |
| 1. A termékdíjat nem kell „visszakorrigálni”
 | --- |
| 1. a) Bejelentett filmjog (1 pont)

 b) Be nem jelentett filmjog (1 pont) | - 5 000--- |
| 1. Kedvezményezett átalakulás a részesedéseknél (2 pont)
 | - 6 000 |
| 1. Környezetvédelmi céltartalék (1 pont)
 | + 11 000 |
| 1. a) Első „új” munkavállaló (1 pont)

 b) Második új munkavállaló 7.§ (1) j (2 pont) | ---- 972 |
| 1. Elhatárolható árfolyamkülönbözet 7.§ (1) dzs (1 pont)
 | - 20 000 |
| 1. a) Személygépkocsi számviteli écs (1 pont)

 b) Tao écs + fejl. tart. 1.mell. 12.pont (3 pont) | + 1 200- 1 500 |
| 1. a) Vevő számviteli értékvesztés (1 pont)

 b) Nyilvántartott értékvesztésből Tao csökkentő (2 pont) | + 1 800- 600 |
| 1. (Lásd a veszteség miatti korrekciónál)
 | --- |
| Összes előzetes Tao adóalap: | 179 618 |
| Korr. továbbhozott veszt. miatt: (Levonható max. 50%) (1 pont) | 89 809 |
| Végleges Tao adóalap: (1 pont); ÖSSZESEN 21 PONT | 89 809 |
| Számított adó (10%) (1 pont) | 8 981 |
| Adókedvezmény (13. Adó 80%-a) (2 pont) | 7 185 |
| **Fizetendő adó (1 pont) ÖSSZESEN 4 PONT** | **1 796** |

**3. feladat (18 pont; javasolt kidolgozási idő 20-25 perc)**

A HERO Kft kétféle tevékenységet végez. Az általuk nyújtott humán-egészségügyi szolgáltatás az ÁFA tv. 85.§ (1) c) pontja alapján a tevékenység közérdekű jellegére való tekintettel adómentes, míg a kisállat-diagnosztika az általános, 27%-os adókulcs alá tartozik. A vállalkozás székhelye Magyarországon, Ballószögön van, de a meglévő gépeikkel mindkét szolgáltatást mobil rendszerben végzik. A cégnek van érvényes EU adószáma is, de más országban nem kellett adószámot kérnie. A cég az általános szabályok szerinti gyakoriságú bevalló.

2011-ben a társaság az ÁFA bevallásának elkészítéséhez a göngyölítéses módszert alkalmazta, de miután ez nem vált be, a következő évtől ezen változtattak.

A 2011-ben az egyes bevallási időszakokra kiszámított LH értékei a következők voltak:

2011-I. negyedév: 50%

2011-II. negyedév: 55%

2011-III. negyedév: 58%

2011-IV. negyedév: 60%

2012-ben új ingatlant vásároltak Kecskeméten, hogy majd a szükséges átalakítások és felújítás után oda költözzenek. Az ingatlan beszerzésről szóló számla fontosabb adatai a következők:

Teljesítés ideje: 2012. március 18. (birtokbavétel napja)

Fizetési határidő: 2012. március 18.

Fizetési mód: Beszámítás (a márciusban átutalt előleg terhére)

Eladási ár (nettó): 123.500.000,-Ft

Áfa (27%): 33.345.000,-Ft

A birtokbavétel napjától az ingatlant átadták egy építési vállalkozónak, aki erre vonatkozó megállapodás szerint azt átalakította a vonatkozó tervek és az építési hatósági engedély alapján. A munkák elvégzésének határideje 60 nap volt, amit a kivitelező be is tartott. Az erről szóló számla ellenértékét (végösszegét), 76.500.000,-Ft-ot 2012. május 20-án bankátutalással rendezték, s az épületet a hónap utolsó napjával rendeltetésszerű használatba is vették.

A társaság főkönyvi kivonatában szereplő (ár)bevétel adatok a következők (ezer forintban):

|  |  |  |
| --- | --- | --- |
| **Megnevezés** | **2012.** | **2013.** |
| Belföldi humán-egészségügyi árbevétel jogi személyektől | 133 480 | 145 510 |
| Belföldi humán-egészségügyi árbevétel magánszemélyektől | 12 320 | 15 300 |
| Belföldi kisállat-diagnosztikai árbevétel jogi személyektől | 44 690 | 54 400 |
| Belföldi kisállat-diagnosztikai árbevétel magánszemélyektől | 157 430 | 195 280 |
| Román humán-egészségügyi árbev. EU adószámmal rendelkezőktől | 69 720 | 86 450 |
| Román humán-egészségügyi árbevétel EU adószám nélküliektől | 5 860 | 6 500 |
| Román kisállat-diagnosztikai árbev. EU adószámmal rendelkezőktől | 65 470 | 93 540 |
| Román kisállat-diagnosztikai árbevétel EU adószám nélküliektől | 3 590 | 4 160 |
| Orosz kisállat-diagnosztikai árbevétel jogi személyektől | 0 | 33 790 |
| Orosz kisállat-diagnosztikai árbevétel magánszemélyektől | 3 810 | 0 |
| Tárgyi eszköz értékesítés (adóköteles) | 73 830 | 16 140 |
| Egyéb adóköteles árbevétel | 38 500 | 39 600 |
| Egyéb adómentes árbevétel | 41 300 | 59 330 |
| Összes bevétel: | 650 000 | 750 000 |

**Feladatok:**

Állapítsa meg az **ingatlannal összefüggésben**…

1. a 2012. első két bevallási időszaka során levonható ÁFA összegét! (4 pont)
2. a 2012. év végén szükséges korrekció összegét! (9 pont)
3. a 2013. év végén szükséges korrekció összegét! (5 pont)

 A feladat kidolgozását az erre javasolt oldalakon végezze, használja a megadott táblázatokat!

**3. feladat MEGOLDÁSA**

**1/a: (2012. I. negyedéves levonható ÁFA összege)**

Ekkor még csak az adásvétel történt meg, ennek teljes ÁFA tartalma 33.345 eFt.

Miután csak az előző év végi LH-t használhatják 1 pont

 0,60 \* 33.345 eFt = 20.007 eFt a levonható adó összege 1 pont

**1/b: (2012. II. negyedéves levonható ÁFA összege)**

Erre az időszakra az „építkezés” esik.

Az hatósági engedély köteles, tehát az átutalt összeg nettó 1 pont

 0,60 \* (76.500 eFt \* 0,27) = 12.393 eFt a levonható adó összege 1 pont

**2: (2012. év végi teendők)**

Miután eddig az előző évi LH-t használhatták csak, így valamennyi beszerzésre, tehát

a 2012. évi ingatlan beruházásra jutó ÁFA összegét is „át kell számolni”, év végén

korrigálni kell az évközi levont adóösszeget. Ehhez elsőként a tárgyévi LH-t kell

kiszámolni, előbb annak „nyers”, majd „felfelé kerekített” értékét.

Az (**ár)bevétel tábla 2012. évi adatai** alapján:

|  |  |  |
| --- | --- | --- |
| **Megnevezés** | **„Adóköteles”** | **„Adómentes”** |
| Belföldi humán-egészségügyi árbevétel jogi személyektől |  | 133 480 |
| Belföldi humán-egészségügyi árbevétel magánszemélyektől |  | 12 320 |
| Belföldi kisállat-diagnosztikai árbevétel jogi személyektől | 44 690 |  |
| Belföldi kisállat-diagnosztikai árbevétel magánszemélyektől | 157 430 |  |
| Román humán-egészségügyi árbev. EU adószámmal rendelkezőktől |  | 69 720 |
| Román humán-egészségügyi árbevétel EU adószám nélküliektől |  | 5 860 |
| Román kisállat-diagnosztikai árbev. EU adószámmal rendelkezőktől | 65 470 |  |
| Román kisállat-diagnosztikai árbevétel EU adószám nélküliektől | 3 590 |  |
| Orosz kisállat-diagnosztikai árbevétel jogi személyektől | 0 |  |
| Orosz kisállat-diagnosztikai árbevétel magánszemélyektől | 3 810 |  |
| Tárgyi eszköz értékesítés (adóköteles) | Nem számít! |  |
| Egyéb adóköteles árbevétel | 38 500 |  |
| Egyéb adómentes árbevétel |  | 41 300 |
| Összes bevétel: | 313 490 | 262 680 |

Minden jó választás ½ pont, összesen 6 pont

LH nyers = 313 490 / (313 490 + 262 680) = 0,5441 1 pont

Ezt kell „felfelé kerekíteni”, mivel a 3. számjegy 0-nál nagyobb! LH = 0,55 1 pont

A teljes 54 MFt-os adóösszegből év közben 32,4 MFt-ot vontunk le (ld. 1/a és 1/b).

Most kiderült, hogy „csak” 54 \* 0,55 = 29.700 eFt-ot lett volna szabad, tehát

FIZETENDŐ ADÓ lesz emiatt: 32,4 – 29,7 = 2,7 MFt. 1 pont

**3: (2013. év végi teendők)**

 Most már „csak” az ingatlan használatbavételét követő, 240 hónapos időszakig tartó rendszeres felülvizsgálat adott évi része van hátra. Ehhez ki kell számolni a tárgyévi új LH-t, majd meg kell nézni a levonási különbözetet, s annak 1/20-adát – ha értékhatár feletti – el is kell számolni. Ezt a hasonlítást a **beszerzés évének végső állapotához, a 29,7 MFt-hoz viszonyítva** kell elvégezni.

LH 2013-as számítás:

|  |  |  |
| --- | --- | --- |
| **Megnevezés** | **„Adóköteles”** | **„Adómentes”** |
| Belföldi humán-egészségügyi árbevétel jogi személyektől |  | 145 510 |
| Belföldi humán-egészségügyi árbevétel magánszemélyektől |  | 15 300 |
| Belföldi kisállat-diagnosztikai árbevétel jogi személyektől | 54 400 |  |
| Belföldi kisállat-diagnosztikai árbevétel magánszemélyektől | 195 280 |  |
| Román humán-egészségügyi árbev. EU adószámmal rendelkezőktől |  | 86 450 |
| Román humán-egészségügyi árbevétel EU adószám nélküliektől |  | 6 500 |
| Román kisállat-diagnosztikai árbev. EU adószámmal rendelkezőktől | 93 540 |  |
| Román kisállat-diagnosztikai árbevétel EU adószám nélküliektől | 4 160 |  |
| Orosz kisállat-diagnosztikai árbevétel jogi személyektől | 33 790 |  |
| Orosz kisállat-diagnosztikai árbevétel magánszemélyektől | 0 |  |
| Tárgyi eszköz értékesítés (adóköteles) | Nem számít! |  |
| Egyéb adóköteles árbevétel | 39 600 |  |
| Egyéb adómentes árbevétel |  | 59 330 |
| Összes bevétel: | 420 770 | 313 090 |

Itt már „csak” **3 pont**ot ér a jó számítás, mivel a séma u.az.

LH nyers értéke = 420 770 / (420 770 + 313 090) = 0,5734; Ebből a végleges LH = 0,58

1 pont

Év végi különbözet: 54 MFt \* (0,55 – 0,58) = -1,62 MFt, ennek 1/20-ada -81 eFt, azaz most ennyivel NŐ A LEVONHATÓ ADÓ ÖSSZEGE

1 pont

Minden számításra vonatkozik, hogy a helyes végeredményhez más módon is el lehet jutni, azokat is fogadjuk el!

**4. feladat (7 pont; javasolt kidolgozási idő 5-10 perc)**

A HIP A Kereskedelmi Kft. 2013. év végi főkönyvi adataiból a következőket ismerjük:

 Árbevétel: 330 MdFt

 ELÁBÉ: 310 MdFt

 Anyagköltség: 3 MdFt

**Feladat:**

Számítsa ki, hogy a fenti adatok alapján mennyi a 2013. évi iparűzési adó összege, ha a Kft. székhelye szerinti önkormányzat a maximális mértékről döntött és nincs másutt sem telephelyük, sem fióktelepük!

**Kidolgozás:**

A megadott adatok közül az ELÁBÉ összegéből kell elsőként meghatározni, hogy mennyi „csökkentő tételt” vehet figyelembe a társaság, majd ehhez kell adni a teljes anyagköltséget, s azt levonva kapjuk az iparűzési adó alapját. A maximális mérték pedig 2%.

Tényleges csökkentő tétel az ELÁBÉ-ból

|  |  |  |  |  |  |
| --- | --- | --- | --- | --- | --- |
| **Megnevezés** | **Sávok** | **0,5 - 20** | **20 - 80** | **80 -** | **Összesen** |
| **Árbev. a sávban (MdFt):** | 0,5 | 19,5 | 60 | 250 | 330 |
| **Arány (tizedestört):** | **0,5 / 330 = 0,001515** | **19,5 / 330 = 0,059091** | **60 / 330 = 0,181818** | **250 / 330 = 0,757576** | 1 |
| **Sávba jutó csökk. (MdFt)** | **0,001515 x 310 = 0,46965** | **0,059091 x 310 = 18,31821** | **0,181818 x 310 = 56,36358** | **0,757576 x 310 = 234,8486** | 310 |
| **Felső korlát. (MdFt)** | **0,5 x 100% = 0,5** | **19,5 x 85% = 16,575** | **60,0 x 75% = 45** | **250,0 x 70% = 175** |   |
| **Tényl. csökk. (MdFt)** | **A kisebbik fentről 0,46965** | **A kisebbik fentről 16,575** | **A kisebbik fentről 45** | **A kisebbik fentről 175** | **237,04465** |

Az utolsó 4 **„soronként” 1-1 pont**, összesen 4 pont

Az „elveszett csökkentő tételeket” nem kellett kiszámolni, az nem érhet pontot!

A fenti számításokat táblázat nélkül is el lehet végezni, de a helyes végeredményre és a jelölt számításokra lehet csak pontot adni!

Az összes figyelembe vehető csökkentő tétel = az ELÁBÉ-ból számított tényleges + Anyagktg.

237 044 650 eFt + 3 000 000 eFt = **240 044 650 eFt** 1 pont

Adóalap: Árbevétel – összes figyelembe vehető csökkentő

330 000 000 eFt – 240 044 650 eFt = **89 955 350 eFt** 1 pont

Adó:

89 955 350 eFt \* 0,02 = **1 799 107 eFt** 1 pont